|  |
| --- |
| **PASLAUGŲ TEIKIMO SUTARTIS**  **202\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_ (pildo įstaiga)** |

**I. SUTARTIES ŠALYS**

Marijampolės moksleivių kūrybos centras (toliau Centras) – pagalbą mokiniui, mokytojui ir mokyklai teikianti švietimo įstaiga (į. k. 190494539, adresas R. Juknevičiaus g. 28, LT-68209 Marijampolė, tel. +370 343 54 827, el. p.: marijampolesmkc@gmail.com, registro tvarkytojas – VĮ „Registrų centras“) (toliau sutartyje vadinamas **Paslaugų teikėju**) ir mokinio atstovas – tėvas (globėjas, rūpintojas) (toliau sutartyje vadinamas **Paslaugų gavėju**).

**Mokinio vardas, pavardė**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mokinio asmens kodas**: **\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_**

Programos pavadinimas: ­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neformaliojo švietimo mokytojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paslaugos kaina užvieną kalendorinį mokslo metų mėnesį: \_\_\_\_(Eur.) Užsiėmimo valandų per savaitę: **\_\_\_\_**

**Adresas, telefono Nr., el. paštas**.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. SUTARTIES OBJEKTAS**

1. Paslaugų teikėjas įsipareigoja teikti Paslaugų gavėjui paslaugas, įvardintas Sutartyje, o Paslaugų gavėjas įsipareigoja sumokėti už šias paslaugas Sutartyje numatyta tvarka.

**III. SUTARTIES ŠALIŲ ĮSIPAREIGOJIMAI**

2. **Paslaugų teikėjas** įsipareigoja:

2.1. užtikrinti paslaugų teikimą Paslaugų gavėjui pagal pasirinktą programą. Tuo atveju, jei jis lanko ne visus pagal programą priklausančius užsiėmimus, Paslaugų teikėjas neatsako už tai, kad perteikta ne visa ugdymo programa;

2.2. užtikrinti, kad Paslaugų gavėjas būtų ugdomas saugioje ir sveikoje aplinkoje;

2.3. Paslaugų gavėjo prašymu teikti informaciją apie ugdymo rezultatus ir sąlygas;

2.4. užtikrinti, kad Paslaugų gavėją ugdys Lietuvos Respublikos Švietimo įstatymo nustatytus kvalifikacinius reikalavimus atitinkantys mokytojai;

2.5. taikyti lengvatas bei nuolaidas už teikiamas paslaugas, jei Paslaugos gavėjas atitinka teisės aktuose numatytas sąlygas tokioms lengvatoms ar nuolaidoms gauti;

2.6. vykdant paslaugas vadovautis Lietuvos Respublikos įstatymais, kitais teisės aktais bei savo nuostatais;

2.7. užtikrinti, kad šios sutarties 6 punkte nurodyta medžiaga Marijampolės moksleivių kūrybos centro reklamos tikslams būtų naudojama laikantis Lietuvos Respublikos teisės aktų ir nepažeistų Paslaugų gavėjo interesų.

3.**Paslaugų teikėjas** turi teisę:

3.1. jeigu į Paslaugų gavėjo pasirinktą programą nesusirinko reikiamas skaičius mokinių, anuliuoti pasirašytą sutartį su Paslaugų gavėju. Jei Paslaugų gavėjas jau būna atsiskaitęs su Paslaugų teikėju už pirmąjį lankymo mėnesį, Paslaugų gavėjui pateikus prašymą Paslaugų teikėjas per 7 darbo dienas nuo prašymo pateikimo dienos grąžina 100 proc. įmokėtos sumos;

3.2. vienašališkai nutraukti paslaugos teikimą, jei vaikas kelia grėsmę kitų vaikų saugumui;

3.3. vienašališkai nutraukti paslaugos teikimą, jei Paslaugos Gavėjas nelanko užsiėmimų daugiau kaip 30 dienų iš eilės ir per šį laikotarpį raštu, elektroniniu paštu neinformuoja Centrą apie pageidavimą tęsti sutartį.

4. **Paslaugų gavėjas** įsipareigoja:

4.1. bendradarbiauti su Paslaugų teikėjo atstovais sprendžiant klausimus, kilusius dėl šios sutarties sąlygų vykdymo;

4.2. laikytis „Marijampolės moksleivių kūrybos centro neformaliojo vaikų švietimo organizavimo politikos“ bei kitų Paslaugų teikėjo vidaus tvarkos taisyklių;

4.3. pranešti apie šioje sutartyje nurodytų kontaktinių duomenų pasikeitimą ne vėliau kaip per 5 kalendorines dienas nuo jų pasikeitimo;

4.4. pateikti informaciją apie profilaktinio sveikatos tikrinimo išvadas, jeigu gydytojo sprendimu mokinio dalyvavimas konkrečioje neformaliojo švietimo veikloje gali turėti įtakos jo sveikatai;

4.5. turėti elektroninį mokinio pažymėjimą, žymėtis lankomumo sistemoje ,,Eurofondas“.

5. Paslaugų gavėjas turi teisę mokslo metų eigoje keisti neformaliojo švietimo programą kiekvieno kalendorinio mėnesio pabaigoje.

6. Šia sutartimi Paslaugų gavėjas pareiškia, kad neprieštarauja, kad paslaugos teikimo metu padarytos nuotraukos bei filmuota medžiaga yra Marijampolės moksleivių kūrybos centro nuosavybė.

Tėvas (globėjas, rūpintojas) sutinka ir neprieštarauja, kad Centras ugdymo metu padarytas fotonuotraukas ir / arba filmuotą video medžiagą, kuriuose matomas vaiko (-ų) atvaizdas (-ai), publikuotų įvairiomis formomis (elektronine ar popierine) socialinės žiniasklaidos priemonėse ir/arba savo internetinėje svetainėje, įskaitant, bet neapsiribojant, nuotraukų viešinimu žiniasklaidos priemonėse, reklamuojant ar atliekant sklaidą apie ugdymo programas bei kitais teisėtais tikslais.

**IV. ATSISKAITYMO TVARKA**

7. Paslaugų gavėjas įsipareigoja už kiekvieną mokslo metų einamąjį mėnesį, ne vėliau kaip iki kiekvieno einamojo mėnesio 10 dienos, sumokėti nurodytą mokestį už atitinkamos neformaliojo švietimo paslaugos teikimą. Mokesčio dydis yra pastovus nepriklausomai nuo lankytų užsiėmimų skaičiaus per mėnesį. Atleidimo nuo mokesčio ir jo mažinimo atvejai išdėstyti ,,Neformaliojo ugdymo mokesčio mokėjimo tvarkos apraše“, kuris viešai skelbiamas Centro internetinėje svetainėje <https://mmkc.lt/>.

**V. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

8. Sudaryta sutartis įsigalioja nuo jos pasirašymo dienos ir galioja iki 2026 m. rugpjūčio 31 d.

9. Paslaugų teikėjas turį teisę vienašališkai nutraukti sutartį, jei įspėjus Paslaugų gavėją jo nurodytu el. paštu prieš 10 dienų apie sutarties mokėjimo termino pažeidimą šis pažeidimas nepašalinamas.

10. Sutarties nutraukimas nepanaikina Paslaugų gavėjo pareigos sumokėti sutartyje nurodyto mokesčio, kai ši paslauga buvo teikiama, o Paslaugos gavėjas buvo laikomas lankančiu programą.

11. Paslaugų gavėjas turi teisę nutraukti šią sutartį, parašęs prašymą Paslaugų teikėjui raštu prieš 10 dienų ir visiškai atsiskaitęs su Paslaugų teikėju už iki sutarties nutraukimo suteiktas paslaugas. Einamąjį mėnesį gavus prašymą iš Paslaugos gavėjo dėl išbraukimo, išbraukiama to pačio mėnesio paskutinę dieną. Tuo atveju, jeigu Paslaugos gavėjas nelanko ir nepateikia prašymo dėl išbraukimo, susikaupęs mokestis turi būti sumokėtas.

12. Nutraukus sutartį, Paslaugų gavėjui raštiškai prašant, gali būti grąžinta dalis mokesčio už nuo šios sutarties nutraukimo momento neišnaudotas paslaugas. Toks prašymas turi būti pateiktas paskutinį paslaugų teikimo mėnesį ir ne vėliau kaip per 5 darbo dienas nuo sutarties nutraukimo dienos. Pinigų suma grąžinama į Paslaugų gavėjo nurodytą sąskaitą per 20 darbo dienų nuo prašymo gavimo dienos.

**VI. ATSAKOMYBĖ IR GINČŲ SPRENDIMAS**

13. Visi tarp šalių kilę ginčai dėl sutarties vykdymo sprendžiami derybomis. Nepavykus jų išspręsti derybų būdu, ginčai sprendžiami Lietuvos Respublikos įstatymų nustatyta tvarka.

14. Sutartis sudaryta dviem egzemplioriais, turinčiais vienodą juridinę galią, po vieną kiekvienai sutarties šaliai.

15. Paslaugų gavėjas patvirtina, kad yra supažindintas su Asmens duomenų teisinės apsaugos įstatyme numatytomis teisėmis: žinoti (būti informuotam) apie šioje sutartyje pateiktų asmens duomenų tvarkymą, susipažinti su šiais asmens duomenimis ir kaip jie yra tvarkomi, reikalauti ištaisyti ar sunaikinti asmens duomenis įstatymo numatytais atvejais, nesutikti su asmens duomenų tvarkymu.

16. Tėvas (globėjas, rūpintojas) patvirtina, kad jam yra žinoma ir jis neprieštarauja, kad paslaugos teikėjas pateiks mokinio vardą ir pavardę, asmens kodą ir kitus būtinus duomenis Marijampolės savivaldybės administracijai ir Lietuvos respublikos švietimo ir mokslo ministerijai.

17. Tėvas (globėjas, rūpintojas) patvirtina, kad susipažino su „Marijampolės moksleivių kūrybos centro neformaliojo vaikų švietimo organizavimo politika“, kuri yra viešai skelbiama Centro internetinėje svetainėje <https://mmkc.lt/>.

**VII. SUTARTIES ŠALIŲ PARAŠAI**

**Paslaugų teikėjas** Direktorė Beata Valungevičienė

A.V.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Paslaugų gavėjas** (parašas) (vardas, pavardė)